**Referat af bestyrelsesmøde i Leder- mellemledersektionen**

**Socialpædagogerne Østjylland**

**Tirsdag den 26. april 2016**

Til stede: Gert Landergren Due, Gunner Dalgaard, Jan Christensen, Lisbeth Frederiksmose, Birthe Egelund Egholm, Jacob Thiesen

Afbud fra: Anne Fynbo Madsen, Vivi Storm Skou, Grete Kold Jørgensen

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt med tilføjelse af punkt 3.4. Demens, og punkt 3.2. behandles efter konstituering.

Fremover afholdes bestyrelsesmøderne fra kl. 13.30 – 15.30.

**2. Behandlings- og beslutningspunkter**

**2.1. Konstituering**

1. Formand – herunder også repræsentant i Landslederudvalget

Lisbeth Frederiksmose er konstitueret formand

Jan Christensen er kredsens repræsentant i Landslederudvalget og Birthe Egelund Egholm er suppleant herfor.

1. Næstformand

Jacob Thiesen er konstitueret som næstformand

**3.2. Landslederudvalget, herunder mødet mellem landslederudvalget og kredsene den 11. april.**

Gert, Jan og Birthe deltog i mødet den 11. april, og orienterede om mødet. Der er inspiration at hente fra oplæg omkring netværk og videndeling, som vi evt. kan bruge i forhold til et åbent bestyrelsesmøde.

Jan fortalte om arbejdet i landslederudvalget, og Gert supplerede med strukturen omkring landslederudvalg og de lokale kredse.

**2.2. Evaluering af:**

**Medlemskonferencen Socialpædagogerne i fremtiden den 15. marts**

Der er enighed om, at det var en rigtig god konference, hvor medlemmerne deltog aktivt og engagerede.

Gunner lyttede sig til et udsagn: Hvor er vi forskellige! – udsagnet dækker over hvor forskellige vilkår og organiseringer ledelse har i de forskellige kommuner og regionen.

Gert orienterede om det samlede projekt Socialpædagogerne i fremtiden. Status er, at projektet nærmer sig sin afslutning, tilbage står implementeringsmøderne i de respektive kommuner.

Ambassadørerne bliver inviteret ind til et evalueringsmøde i juni måned. Vi har haft vældig meget glæde af ambassadørerne både i forhold til design af de to medlemskonferencer, og i selve afviklingen af konferencerne. Ambassadør tanken videreudvikles.

Samlet set har vi draget mange gode erfaringer fra processen og fra de tre forskellige konferencer. Der er flere metoder som vil blive anvendt i andre sammenhænge.

**Årsmødet den 15. marts**

Årsmødet blev afviklet fint – ligesom vi plejer ☺

**2.3. Fremtidigt arbejde:**

Åbent bestyrelsesmøde med overskriften: Socialpædagogerne i fremtiden i et ledelsesperspektiv.

**Åbent bestyrelsesmøde afholdes i uge 3 2017.**

Ideer:

Undersøge forskelligheden i vilkår og rammer for ledelse i kommuner og region.

Erfaringsudveksling

Et udvidet bestyrelsesmøde den 22. november i år hvor vi invitere nye og unge ledere ind til dialog. Et velkommen som leder i Socialpædagogerne Østjylland! Vi trækker lister.

Begge møder planlægges endeligt på bestyrelsesmødet i august.

**Medlemskonference i samarbejde med kreds Midt og Vestjylland**

Medlemskonferencen bliver afholdt den 22. september på Vejlsøhus i Silkeborg. Oplægsholder bliver Leon Lerborg.

**Kommunikationsstrategi for Socialpædagogerne Østjylland**

Gert orienterede om status på den videre udvikling af kredsens kommunikationsstrategi. Fremover vil vi udgive 2 nyhedsbreve til ledere og mellemledere.

Beslutningen er, at vi vil gå Facebook vejen og udvikle en form for SMS service.

**3. Orienteringspunkter**

**3.1. Socialpædagogerne i fremtiden**

Er behandlet under punkt 2.2.

**3.3. Møde i kvartetten den 7. juni**

Indbydelsen blev delt rundt. Er sendt ud d.d. til målgruppen.

**3.4. Demens**

Gert orienterede om et konkret projekt som vi har gang i, i samarbejde med Norddjurs Kommune og om forbundets samlede indsats på området.

**4. Eventuelt**

Gert orienterede om presse, bl.a. i forhold til Randers Kommune og Aarhus Kommune.